লক্ষ্মীর ভাণ্ডার প্রকল্প
লক্ষ্মীর ভান্ডার প্রকল্প হল পশ্চিমবঙ্গ সরকারের একটি ফ্ল্যাগশিপ প্রোগ্রাম যা ২০২১ সালে চালু করা হয়েছিল। এই প্রকল্পের অধীনে ২৫ থেকে ৬০ বছর বয়সি সমাজের অর্থনৈতিকভাবে দুর্বল মহিলাদের ক্ষমতায়ন এবং স্বাবলম্বী করার উদ্দেশ্যে আর্থিক সহায়তা প্রদানে করা হয়। এই প্রকল্পের অধীনে SC/ST পরিবারের মহিলাদের প্রতি মাসে ₹১০০০/- এবং অন্যদের প্রতি মাসে ₹৫০০/- টাকা সরাসরি তাদের ব্যাঙ্ক অ্যাকাউন্টে প্রদান করা হয়ে থাকে। মহিলা ও শিশু উন্নয়ন এবং সমাজকল্যাণ বিভাগের অধীনস্থ এই লক্ষ্মীর ভাণ্ডার প্রকল্পে বর্তমানে ২ কোটিরও বেশি সুবিধাভোগী রয়েছেন। ২০২৪ সালের বাজেট অধিবেশনে জানানো হয়েছে যে, লক্ষ্মীর ভান্ডারের আর্থিক সহায়তার পরিমাণ বৃদ্ধি করে তফসিলি জাতি এবং জনজাতি শ্রেণীর জন্য মাসিক ₹১,২০০/- টাকা এবং অন্যদের জন্য মাসিক ₹১০০০/- টাকা করা হবে। এপ্রিল মাস থেকে এই বর্ধিত সহায়তা চালু করা হবে।